на товари.
 (61)
 Чрез позоваване на доклада в искането се посочва, че калиевата сол е включена в списъка на суровините в 13-ия петгодишен план за минералните ресурси, който включва редица подробни разпоредби по отношение на различни групи минерали. В доклада на Комисията се установява, че една от целите в категорията „Фосфор“ е да се стабилизира снабдяването с важни минерални ресурси, използвани в селското стопанство, като например фосфор, сяра и калий, в съответствие със стратегията за продоволствена сигурност. В доклада се посочва също, че „калиевият карбонат и други естествени необработени калиеви соли“ са сред стоките, подлежащи на износни мита. Допълнителната държавна намеса, посочена в искането, обхваща и амоняка — допълнителна суровина, която се закупува за рециклиране на отпадъчна сярна киселина.
 (62)
 Заявителят изтъкна също така, че според доклада самото ПКНР е признало, че все още не е установен ефективен механизъм за конкуренция по отношение на продажбата на електроенергия. Това означава, че на китайския пазар за доставки на електроенергия за промишлени нужди съществуват значителни нарушения. Накрая в искането се посочват други области, в които държавната намеса повлиява на разходите на промишлените оператори в Китай, като например придобиването на права за ползване на земя (глава 9 от доклада), достъпа до капитал и финансиране (глава 11 от доклада) и пазара на труда (глава 13 от доклада).
 (63)
 Както е посочено в съображение 46, ПКНР не представи коментари или доказателства, подкрепящи или опровергаващи съществуващите доказателства по досието, в това число доклада и допълнителните доказателства, предоставени от заявителя, относно съществуването на значителни нарушения и/или относно целесъобразността на прилагането на член 2, параграф 6а от основния регламент в конкретния случай.
 (64)
 В тази връзка бяха получени коментари от оказалия съдействие производител износител Anhui Jinhe, който посочи, че представеният аргумент за обосноваване на прилагането на член 2, параграф 6а от основния регламент е неоснователен и не е приложим за дружеството. Anhui Jinhe заяви, че констатациите за нарушения по отношение на дикетена, серния триоксид и сярната киселина, установени във възложения от заявителят доклад, не са от значение за Anhui Jinhe, тъй като то произвежда тези материали за влагане вътрешно. Суровините нагоре по веригата, които са от значение, са ледената оцетна киселина, сулфаминовата киселина и калиевият хидроксид.
 (65)
 В това отношение Anhui Jinhe се позова на неотдавнашната практика на Комисията съгласно член 2, параграф 6а, букви а) и в) от основния регламент, например в Екструдирани алуминиеви изделия (16), съгласно която от производителите износители се изисква да представят доказателства за цени и разходи, при които няма нарушения, за да бъде „установено със сигурност“, че собствените им вътрешни разходи не са засегнати от значителни нарушения. Дружеството заяви, че цените на съответните суровини на вътрешния пазар са пазарно ориентирани и се договарят въз основа на преобладаващите пазарни условия. По-специално дружеството представи доказателства, като сравни собствените си цени с турските цени въз основа на базата данни COMTRADE, за да демонстрира, че по-ниските цени на материалите за влагане ледена оцетна киселина, сулфаминова киселина и калиев хидроксид спрямо международните цени се дължат главно на много по-ниските транспортни разходи в Китай, тъй като дружеството разчита изключително на